open-index/open-wikipedia-markdown huggingface dataset:
كمال الشيخ

**كمال محمود الشيخ** (1919 - 2004) مخرج سينمائى مصرى
* اتأثر بسينما المخرج الامريكانى المعروف الفريد هيتشكوك فسموه "هيتشكوك مصر"
* متجوز و له ابن وبنت
* دبلوم تجارة 1939
* دراسات عليا فى السينما والتلفزيون من جامعة بوسطن بالولايات المتحدة الامريكية 56-1960
* مونتير سينمائي
* مخرج سينمائى كبير
* كبير مخرجين بتلفزيون مصر من 59-1988
* عضو نقابة المخرجين بتلفزيون مصر من 59-1988
* عضو نقابة المهن السينمائية
* استاذ غير متفرغ لمادة المونتاج بالمعهد العالى للسينما 6-1961
* مؤسس تلفزيون دولة الكويت
* عضو لجان التحكيم لجوايز الدولة التشجيعية "سينما وتلفزيون"
* عضو لجان تحكيم جوايز صندوق دعم للافلام التسجيلية ،
* عضو لجان تحكيم جمعية الفيلم للافلام المصرية

## مونتاج للافلام أهمها
 
* ابن النيل 1950
* صراع فى الوادى 1953
* باب الحديد 1955
* رد قلبى 1957
* المرأة المجهولة 1959
* لا وقت للحب 1961
* المومياء 1970
* الأراجوز 1989

## اخراج

* تجار الموت انتاج 1957
* قاهر الزمن (1987)
* الطاووس (1982)
* الصعود الى الهاوية (1978)
* وتالتهم الشيطان (1978)
* على من نطلق الرصاص (1975)
* الهارب (1974)
* شيء فى صدرى (1971)
* غروب وشروق (1970)
* ميرامار (1969)
* بئر الحرمان (1969)
* ابو الهول الزجاجى (1968)
* الرجل الذى فقد ظله (1968)
* المخربون (1967)
* 3 حرامية (1966)
* الخائنة (1965)
* الشيطان الصغير (1963)
* الليلة الاخيرة (1963)
* اللص و الكلاب (1962)
* لن اعترف (1961)
* ملاك و شيطان (1960)
* قلب يحترق (1959)
* من اجل ست (1959)
* سيدة القصر ( 1958)
* ارض السلام (1957)
* الملاك الصغير (1957)
* الغريب (1956)
* حب ودموع (1955)
* حياة او موت (1954)
* مؤامرة (1953)
* البيت رقم 13 (1952)

## جوايز
* دروع ريادة وشهادات تقدير
* جايزة الدولة التقديرية فى الفنون من المجلس الاعلى للثقافة، 1991

اتوفى كمال الشيخ فى يناير 2004

http://www.elcinema.com/person/1017570

تصنيف:مواليد 1919
تصنيف:وفيات 2004
تصنيف:مخرجين مصريين
تصنيف:مصريين اخدوا جايزة الدوله التقديريه
تصنيف:منايفه
تصنيف:ناس من الشهداء
تصنيف:مونتيرات
محمد سلماوى

**محمد سلماوى** اديب وكاتب صحفى ومسرحي، اتولد فى 26 يوليه 1945 بالقاهرة. متجوز وله ابن وبنت.

* درس فى كلية فيكتوريا
* ليسنانس اداب لغة انجليزية و آ دابها من جامعة القاهرة 1966
* دبلوم مسرح شكسبير من جامعة اوكسفورد 1969
* دبلوم فى التاريخ البريطانى من جامعة برمنجهام 1970
* ماجستير فى علم الاتصال بالجماهير من الجامعه الامريكيه فى القاهره 1975
* مدرس مساعد لغة انجليزية و آ دابها بكلية الاداب – جامعة القاهرة من 1966-1970
* محرر الشئون الخارجية بجريدة الاهرام من 1970-1988
* خبير فى مركز الدراسات السياسية والاستراتيجية من 1977-1979
* وكيل وزارة الثقافة للعلاقات الثقافية الخارجية 1988-1989
* عضو مجلس تحرير جريدة الاهرام من 1989
* ريس تحرير جريدة الاهرام ابدو
* ريس اتحاد الكتاب مصر و أمين عام اتحاد الكتاب العرب

## مؤلفاته
**مسرحيات**
* سالومي
* فوت علينا بكرة
* القاتل بره السجن، سالومي
* اثنين تحت الارض
**مجموعات قصصية**
* الرجل الذى رجعت اليه ذاكرته
* كونشرتو الناي
**رواية**
* الخرز الملون
**كتب**
* اصول الاشتراكية البريطانية

## جوايز

* جايزة درع مهرجان جرش المسرحى بالأردن عن مسرحية سالومى اللى مثلت مصر فى المهرجان.
* جايزة كتاب افريقيا

تصنيف:مواليد 1945
تصنيف:كتاب مصريين
تصنيف:مترجمين مصريين
تصنيف:متعلمين فى جامعة القاهره
بوليس

تصغير|ده ست تشتغل البوليس
تصغير|ده عربيه البوليس
تصغير|ده قوات الامن اللى بيعمل حاله الطوارئ من المتظاهرين علشان يرجعوا الامن.
**البوليس** (من اصل انجليزى: Police; تعريب الاسم: الشُرطة) هو واحد من الاجهزة اللى شغلتها انها تحمى الناس و تنفذ القانون و حماية الممتلكات، و الحد من الاضطرابات المدنية. البوليس بيكون تبع وزارة الداخليه.

## تخصصات
البوليس فيه تخصصات كتيره زى ممكن مثلا, شعبة مكافحة المخدرات, المرور, الامن العام و غيرهم كتيير.

## محايده
البوليس شغلته: انه يحمى الناس م الأذيه و بيحرص على سلامتهم و ما بياخدش اوامر من جهة او حزب و بيبقى محايد.

## واجب البوليس

* انه يمنع الجريمة قبل ما تحصل.
* انه يحقق و يحل الجرايم اللى حصلت ويجيب الجانى باسرع وقت.
* ان يحول المجرمين بعد التحقيق للنيابة العامة.
* ان يطارد تجار المخدرات و ساعات المتعاطيين.
* انه يسهل حركة المرور.
* الاشراف على مراكز التأهيل والاصلاح.
* انه يفض الخناقات و يحل المشاكل بين الناس ويحميهم.
* القبض على و ترحيل الاجانب الخطرين على الامن و منع دخولهم البلاد.

## الإنترپول

الانترپول دا بوليس دولى اتئسس سنة 1923. الانترپول عباره عن منظمة عالمية بتتكون من بوليس اكتر من 186 دولة. اعضاء الانترپول بيساعدوا بعض بمعلومات او انه يقبض على المجرمين وبيبقى فيه اتفقيات بين الدول انهم يسلموا المجرميين لبعضهم او ان الدولة التانيه تقبض على مجرم للدولة تانيه.

## مصادر

بوليس
كاس الامم الافريقيه

**كاس الامم الافريقيه** (كاس امم افريقيا) هو البطوله الرئيسية لكورة القدم فى افريقيا بينظمها الاتحاد الافريقى لكورة القدم (الكاف) ، و اول بطوله كانت سنة 1957 فى اثيوبيا و كسب بيها المنتخب المصرى . من سنة 1968 البطوله بينظمها الاتحاد الافريقى لكرة القدم كل سنتين . مصر  كسبت  بالبطوله 7 مرات و بكده هى أكتر بلد فى افريقيا  كسبت  بيها .
تصغير|600بك|يمين|نموذج كاس افريقيا فى يمين الصوره واللوجو يسار الصوره

## سجل الابطال

## مصادر

تصنيف:كاس امم افريقيا
تصنيف:الاتحاد الافريقى لكورة القدم
عدلى ابادير

**عدلى بك أبادير يوسف** ( مصر، 16 فبراير 1920 - سويسرا ، 31 ديسمبر 2009) مهندس مصرى و واحد من ابرز رجال الاعمال فى مصر

شارك فى انشاء جورنال وطنى سنة 1958 و الموسوعه القبطيه.

تصنيف:مواليد 1920
تصنيف:وفيات 2009
تصنيف:اقباط
تصنيف:رجال اعمال مصريين
لبنانويه

**اللبنانويه** مصطلح بيعبر عن احساس لبنانيين بإنتمائهم لبلدهم لبنان و شعورهم بإن لبنان والثقافه اللبنانيه مميزه و ليها خصايص و صفات معينه مش موجوده فى المنطقه المحيطه بلبنان. بتركز اللبنانويه على لبنانية لبنان و هويتها وشخصيتها و تميزها و كيانها الثقافى و الاجتماعى اللى بيجمعو الشعب اللبنانى بكل طوايفه ، و ان لبنان لازم تعيش و تطور على اساس الهويه الثقافيه اللبنانيه من غير تأثيرات خارجيه من المنطقه المتواجده فيها لبنان. من اشهر اللى اتكلمو على اللبنانويه و ناقشوها المفكر اللبنانى الكبير منح الصلح اللى كمان بيؤمن بمصرية مصر وله عباره مشهوره بتقول : "القبائل العربية و مصر".

center|100px

## شوف كمان

* حزب التجدد
* سعيد عقل

## مواقع خارجيه ليها علاقه بالموضوع
* اللبنانوية 
* صراع قبائل 

تصنيف:لبنان
تصنيف:مصطلحات
على سالم

350px|left
**على سالم** كاتب و مسرحى مصرى كبير ، اتولد فى مدينة دمياط 1936 واتوفى فى القاهره فى 22 سبتمبر 2015 .

له اعمال منها 15 كتاب و 27 مسرحية أغلبيتها روايات ومسرحيات كوميدية وهجائية، كمان نشر تعليقات و آ راء سياسية خاصةً بخصوص السياسة المصرية والعلاقات بين العالم العربى و اسرائيل.

أول مسرحياته اللى قدمته ككاتب محترف كانت (ولا العفاريت الزرق) ، بعدها كتب مسرحية (حدث فى عزبة الورد)،اللى قدمها ثلاثى أضواء المسرح جورج وسمير والضيف، بعد بروفات 9 ايام بس، واستمر عرضها 4 شهور فى سابقة من نوعها فى وقتها، واشهر مسرحياته على الاطلاق هى مسرحية (مدرسة المشاغبين) اللى قام ببطولتها عادل امام و احمد زكى.
## جوايز
* دكتوراة فخرية من جامعة بن جوريون فى النقب فى  يونيه 2005.
* جايزة الشجاعة المدنية قدمتها مؤسسة تراين الامريكانيه ، وقيمتها 50 ألف دولار امريكاني وتسلمها يوم الأربعاء19 نوفمبر2008 بمقر إقامة السفير  الامريكانى بلندن.

## اعماله
; 15 كتاب و 27 مسرحية أغلبهم روايات و مسرحيات كوميدية
  
* الناس اللى فى السماء الثامنة 1963
* ولا العفاريت الزرق
* حصل فى عزبة الورد
* أثقب
* الرجل اللى ضحك على الملايكه" (1966
* أنت اللى قتلت الوحش - كوميديا أوديب 1970
* مدرسة المشاغبين
* الناس اللى فى السماء الثامنة (1963)
* طبيخ الملايكه
* عفاريت مصر الجديدة
* الملوك يدخلون القرية
* العيال الطيبين
* أولادنا فى لندن
* بكالوريوس فى حكم الشعوب
* عملية نوح
* رحلة الى اسرائيل (1994)
* الكلاب وصلت المطار (1996)
* خشب الورد
* البترول طلع فى بيتنا
* البوفيه
* بير القمح
* اغنية على الممر
* الكاتب فى شهر العسل
* الكاتب والشحات
* المتفائل
* الملاحظ والمهندس
* أعمدة الضحك السبعة (2011)

## جايزة

* جايزة الشجاعة المدنية من مؤسسة تراين الامريكية

## لينكات خارجيه
* الحب و الكراهيه للحبيبه .. - (هزيمة التطرف) 

## مصادر

تصنيف:مواليد 1936
تصنيف:وفيات 2015
تصنيف:ادبا مصريين
تصنيف:كتاب مصريين
تصنيف:ادب مصرى حديث
تصنيف:روائيين مصريين
تصنيف:مسرحيين مصريين
تصنيف:صهاينه
تصنيف:دمايطه
تصنيف:ناس من مدينة دمياط
محمد صبحى

**محمد صبحى**, ممثل ومؤلف و مخرج مسرحى و هو من مواليد (3 مارس 1948) فى القاهرة.اتخرج من المعهد العالى للفنون المسرحية قسم تمثيل و اخراج بتقدير امتياز مع مرتبة الشرف سنة1971 و اتعين معيد فى المعهد , بس هو ساب التدريس وعمل "استديو الممثل "و اشتغل معه لينين الرملى اللى كان دفعته و اللى عمل معه مجموعة من احسن اعمالهم اللى على المسرح زى مسرحية تخاريف و وجهة نظر. صبحى عمل مسلسلات و مسرحيات كتيير و افلام كمان مع انه معملش اى فيلم جديد من حوالى 20 سنة. صبحى ابتدى فى ادوار صغيرة فى الاول و زى مع محمود المليجى و فؤاد المهندس وغيرهم. صبحى طلع من فرقته المسرحية ممثلين كتير زى احمد ادم و صلاح عبدالله و هانى رمزى و عبدالله مشرف

## مسرحياته المشهوره

## افلامه

## الأعمال التليفزيونيه

## مصادر

## لينكات برانيه
* 
* 

تصنيف:ممثلين مصريين
تصنيف:مخرجين مصريين
تصنيف:كوميديانيين مصريين
تصنيف:مسرحيين مصريين
تصنيف:قاهريين
تصنيف:ناس من حى السيده زينب
تصنيف:مصريين مع ثورة 25 يناير
محافظة شمال سينا

230px|thumb|left|محافظة شمال سينا
**محافظة شمال سينا** هى محافظة مصريه فى اقصى شمال شرق مصر. عاصمة شمال سيناء هى مدينة العريش.

بها ايضا مدن كتيرة منها:

رفح, الشيخ زويد, بئر العبد.

وكل مدينة تمتاز بعدة اشياء مثلا:

تتميز مدينة رفح المصرية بالزراعة بجميع انواعها وذلك بسبب خصوبة التربة ووفرة الميه وايضا المناخ المعتدل.

اهم المحاصيل الزراعية الزيتون, اليوسفى (الكلمنتينة), البرتقال,الليمون, الطماطم, العنب, التين, الخوخ, اللوز, الجوافة, البلح, الرمان, البطيخ, الشمام.

وعدد كبير من دى المحاصيل كان يصدر للخارج لجودته.

مدينة الشيخ زويد تتميز بما تتميز به مدينة رفح من الزراعة زذلك لقربهما من بعضهم البعض مايضا تتعبر مدينة سياحية لجمال شطوط ها.

## شوف كمان
* محافظات مصر

تصنيف:محافظات مصر
تصنيف:شمال سينا
صولانج الجميل

**صولانج الجميل** (اتولدت باسم صولانج لويس توتنجى سنة 1949) هى سياسية وسيدة اولى سابقة للبنان. تبقى ارملة بشير الجميل رئيس لبنان المنتخب السابق (1947-1982) اللى اغتالوه قبل ما يستلم منصبه. ساهمت فى تأسيس مؤسسة بشير الجميل سنة 1982 عشان تخلد ارثه.

صولانج الجميل، هى مسيحية مارونيه وتبقى بنت الدكتور الجراح لويس توتنجى اللى كان من مؤسسين حزب الكتايب. انضمت لحزب الكتايب من هيا عندها 15 سنة. صولانج اتجوزت بشير الجميل سنة 1977 بعد سنين كانو يعرفوا فيها بعض وبيحبوا بعض. بنتهم الاولى، مايا، اتولدت السنه اللى بعديها، واتقتلت سنة 1980 فى عربية باباها اللى كان محطوط فيها قنبلة عشان تموته هو. بنتهم التانية، يمنى، اتولدت سنة 1980 وابنهم نديم، اتولد سنت 1982 قبل شهور قليله من اغتيال باباه. صولانج ربت ولادها الاتنين على انهم يكملوا مسيرة باباهم، ونديم قال انه عايز يمشى ورا باباه ومامته بانه بانه يخش الحياة السياسية.

صولانج الجميل عارضت بشدة الاحتلال السورى للبنان والوجود العسكرى السورى فى لبنان. صولانج موالية للغرب، وفى سنة 2003، ايدت جورج بوش فى قراره فى غزو العراق وخلع حكومة صدام حسين وعملت عشا رسمى فى بيتها فى اغسطس 2003. صولانج قالت ان دى خطوة تاريخية لامريكا عشان الديمقراطية ومحاربة الارهاب وصنع السلام وتدوق الناس طعم الحرية. انضمت بردو لابنها، نديم، فى تاييد حكمت ديب من التيار الوطنى الحر واللى حطها فى خلاف مع نسيبها الرئيس السابق امين الجميل اللى كان بيأيد هنرى الحلو.

صولانج انتقدت فى كذا مظاهرة الاحتلال السوري. فى 30 مايو صولانج  كسبت  فى الانتخابات عن دايرة بيروت الاولى. وفى انتخابات 2009 مترشحتش تانى عشان ابنها نديم نزل الانتخابات بدل منها.

## شوف كمان
عيلة الجميل
## لينكات برانيه

## مصادر

تصنيف:مواليد 1949
تصنيف:عيلة الجميل
تصنيف:سيدة لبنان الاولى
تصنيف:مسيحيين لبنانيين
تصنيف:سياسيين لبنانيين
كوالا لامبور

**كوالا لامبور** (*Kula Lampur, KL*) هى عاصمة ماليزيا و اكبر مدينه فيها.

## سبب التسميه

## المشاهير

## مصادر

كوالا لامبور
تصنيف:عواصم
تصنيف:ماليزيا
تصنيف:تجمعات سكان حسب البلد
الانبا غوريغوريوس

**وهيب عطا الله جرجس** ( الأنبا غوريغوريوس GREGORIOS ) ( اسوان ، 13 اكتوبر 1919 - اتوفى 2000)، اسقف عام الدراسات العليا اللاهوتية و الثقافة القبطية والبحث العلمى.

## محطات فى حياته
* بكالوريوس علوم لاهوتيه من الكلية الاكليريكية فى القاهره 1938
* ليسانس فلسفه من جامعة القاهره 1944
* دبلوم الاثار المصريه من جامعة القاهره 1951
* دكتوراه الفلسفه والدراسات القبطيه من جامعة مانشستر يوليه 1955
* اترسم ريس للشمامسه (أرشيدياكون) فى سنة 1959
* اترسم راهب فى الدير المحرق سنة 1962
* اترسم قسيس و بعد كده قمص فى يونيه سنة 1963
* اتسيم أسقف للدراسات اللاهوتيه العليا والثقافة القبطيه والبحث العلمى فى 10 مايو 1967
* استاذ فى الكليه الاكليريكيه فى القاهره سنة 1963
* وكيل الكليه الاكليريكيه فى القاهرة سنة 1951
* رئيس قسم اللاهوت فى معهد الدراسات القبطية سنة 1963
* عضو المجالس القوميه المتخصصه، ومنظمة تضامن الشعوب الافريقيه والآسيويه
* عضو لجنة النظام والعقيدة بمجلس الكنائس العالمي
* عضو المجمع المقدس للكنيسه القبطيه الأرتودكسيه

## مؤلفاته الدينية
* القيم الروحية (7 اجزاء)
* أهمية العقيدة الأرثوذكسية للحياة الروحية
* تاريخ الفلسفة واللاهوت العقيدى واللاهوت المقارن30 مؤلف

تصنيف:رجال دين مسيحيين مصريين
تصنيف:اقباط
تصنيف:رجال دين مصريين
تصنيف:متعلمين فى جامعة القاهره
جامعة جوته

**جامعة يوهان ڤولفجانج جوته- فرانكفورت ام ماين** (بالالمانى:Johann Wolfgang Goethe-Universität Frankfurt am Main) هى جامعه المانيه حكوميه فى مدينة فرانكفورت متسميه على اسم الشاعر الالمانى الكبير جوته اللى اتولد فى مدينة فرانكفورت.اتأسست سنة 1914 بتبرعات الاهالى الاغنيا و الليبراليين .
## مصادر

تصنيف:جامعات المانيا
تصنيف:فرانكفورت
رودلف لينرت

right|170px

350px|thumb|left|مكتبة لينرت ولاندروك
300px|thumb|left|مكتبة لينرت ولاندروك زمان

**رودلف فرانز لينرت** *Rudolf Franz Lehnert* - (اتولد: 13 يوليه 1878 بوهيميا - مات: 16 يناير 1948 تونس) كان مصور فوتوجرافى و فنان موهوب و عمل صور كتيره على صفايح الازاز فى تونس و مصر.

اسس مكتبة لينرت ولاندروك سنة 1924 مع ارنست هاينريش اندروك و دلوقتى بتعتبر اقدم مكتبه اسسها اجانب فى مصر كلها و لسه باقية لغاية انهارده فى منطقة وسط القاهره.

لينرت قضى الجزء الاخير من حياته فى واحة قفسه، فى تونس، و مات هناك.

احتفلت الجامعه الامريكيه فى القاهره، بمرور 100 سنه على تأسيس اول مكتبة فى مصر و الشرق كتخصصه فى طباعة و نشر و بيع الصور الفوتوغرافية بتاعة مصر.

## معرض

File:Giza1960s.jpg
File:Tunisian girl.jpg
File:Fathma 719.jpg
File:689 - Jeune arabe.jpg
File:764 - Jeune nègre.jpg
File:603 - Bédouine (avant 1914).jpg
File:705 - Le curieux.jpg
File:720 - Types d'Orient.jpg
File:725 - Types d'Orient.jpg
File:Types d'Orient 742.jpg
File:722 - Types d'Orient - Criada.jpg
File:728 - Types d'Orient.jpg
File:734 - Types d'Orient - Esclava.jpg
File:706 - Fillettes arabes.jpg
File:Lehnert Landrock - Ouled Naïl Girl - Algeria - 1905.jpg
File:735 - Type d'Orient.jpg
File:532 - Jeunes filles arabes.jpg
File:557 - Femmes de harem.jpg
File:704 - Fillettes arabes.jpg
File:The Mosque of Saghry Bardy.jpg
File:607 - Fillettes bédouines.jpg
File:702 - Bonnes amies.jpg
File:714 - Jeune fille arabe.jpg
File:737 - Types d'Orient.jpg
File:760 - Jeune arabe.jpg


## مصادر
* «لينرت ولاندروك» سحر الشرق بعيون أوروبية 

تصنيف:مواليد 1878
تصنيف:وفيات 1948
تصنيف:رسامين تشيكيين
تصنيف:رسامين بوهيميين
جويس الجميل

**جويس جوزف فيليب** تيان تبقى مرات رئيس لبنان السابق امين الجميل (1982-1988) و أم السياسي بيار امين الجميل اللى اغتالوه. اتجوزت من عيلة الجميل سنة 1967 وبقت حتة من ابرز العيلات السياسية اللبنانية. وخلفت 3: بيير وسامي ونيكول.
صورتها هيا بتعيط على ابنها كانت منتشرة عالميا ومستخدمة فى التقارير الاعلامية فى كل حتة عشان يصوروا الدموع وعياط الغضب للمشيعين. بعدين، هى وجوزها،  اتكلموا ضد الاغتيالات السياسية فى لبنان، وشجعوا المسيحيين اللبنانيين انهم يتوحدوا قصاد التأثير السوري على البلد.

## شوف كمان
عيلة الجميل

## مصادر

تصنيف:عيلة الجميل
تصنيف:سيدة لبنان الاولى
تصنيف:مسيحيين لبنانيين
كيه جى بى

[thumb|270px|شعار الكيه جى بى بيتكون من [سيف و درع]]

**الكيه چى بى** (*KGB*,  КГБ) هو اختصار لاسم جهاز المخابرات ايام الاتحاد السوڤييتى او زى ما كانو بيسموها لجنة امن الدوله ( Комитет государственной безопасности).

اتكون الجهاز دا سنة 1954 عشان يكون **السيف** و **الدرع** بتوع الحزب الشيوعى السوڤييتى و بعد اما انهار الاتحاد السوڤييتى، استبدلوه سنة 1991 بجهاز *FSK* او خدمات مكافحة المخابرات الفيدراليه و رجعو تانى سنة 1995 و غيرو اسمه لـ*FSB* او خدمات الامن الفيدرالى للاتحاد الروسى.

الكيه جى بى كانت ليه مسئوليات كتيره بتشمل عمليات المخابرات بره الاتحاد السوڤييتى و كمان حماية القاده السوڤييت المهمين، الاشراف على قوات حرس الحدود و مراقبة سلوكيات الناس بشكل عام جوه الاتحاد السوڤييتى. من اشهر الناس اللى كانو ضحايا للقهر اللى كان بيمارسه الكيه جى بى: الاديب الروسى *[[اليكساندر سولزينيتسين]]* و العالم النووى *[[اندرى ساخاروف|اندرى ساخاروڤ]]* و الاتنين كانو واخدين جوايز نوبل; الاولانى فى الاداب و التانى فى السلام.
الكيه جى بى كان بيعتبر اكبر جهاز مخابرات - بوليس سرى فى العالم كله، بيقدر الباحثين عدد الموظفين اللى كانو بيشتغلو فيه بحوالى 480,000 موظف: منهم 200,000 فى حرس الحدود، عدد المخبرين اللى جندهم الجهاز مش معروف لحد دلوقتى بس التقديرات بتترواح بالملايين.

## لينكات برانيه

## مصادر

تصنيف:مخابرات
تصنيف:تاريخ الاتحاد السوفييتى
تصنيف:كيه چى بى
تصنيف:وكالات حكوميه
قنا (مدينه)

**قنا** ، مدينه مصريه فى الصعيد و عاصمة محافظة قنا و اكبر مدينه فيها. قنا مبنيه على بعد 1.6 كم شرق نهر النيل مقابل دندره المدينه المصريه القديمه المشهوره باثارها (معبد حاتحور). قنا كلمه اصلها يونانى (Kaine او كاينيبوليس / Cainepolis) يعنى المدينه الجديده و سماها اليونانيين القدام المدينه الجديده عشان يفرقو بينها و بين المدينه القديمه كوبتوس (قفط دلوقتى) بسبب تحويل طرق التجاره مع الهند و الصين و جزيرة العرب من قفط لقنا.طرق التجاره الجديده دى (وادى قنا) كانت بتمر بممرات فى الصحرا الشرقيه لحد مينا القصير و سفاجه.اذدهرت مدينة قنا بعد الحرب العالميه التانيه بسبب موقعها اللى فى اخر الطريق اللى بيربط الصعيد بالبحر الاحمر ، و كما عشان بقت عاصمة محافظة قنا و زادت اهميتها لما بنو كوبرى بيعدى على نهر النيل و طورو طريق الصعيد المسفلت و اللى بيعدى عليها.مدينة قنا بعدى عليها خط السكه الحديد بتاع القاهره-اسوان ، و جمب منها فى قاعده عسكريه للجيش المصرى فى الصحرا الشرقيه.قنا النهارده مدينه كبيره فيها اسواق كتير و وورش تصليح للعربيات اللى بتعدى عليها و هى رايحه او جايه على طريق الصعيد السريع.اشتهرت قنا بعمايل القلل و الازيار و الزلع الفخار اللى بتتباع تقريبا فى كل حته فى مصر.عدد سكانها 220,000 (سنة 2009).
مولد الشيخ عبد الرحيم القناوى اللى مات فى القرن الاتناشر بيتعمل فى قنا كل سنه. جامعة جنوب الوادى اتأسست سنة 1994 و مقرها الرئيسى فى قنا بس ليها فروع فى الاقصر و الغردقه و اسوان.

## سبب التسميه

## مشاهير

## لينكات برانيه
* 
## شوف بارده
* شخصيات مصريه مشهوره

## مصادر

* "Qinā." Encyclopædia Britannica. Deluxe Edition. Chicago: Encyclopædia Britannica, 2008

تصنيف:محافظة قنا
تصنيف:مدن مصريه
تصنيف:قنا
مستقبل الثقافه فى مصر

[thumb|200px|[طه حسين مؤلف كتاب مستقبل الثقافه فى مصر.]]
thumb|200px| غلاف كتاب مستقبل الثقافه فى مصر.
***مستقبل الثقافه فى مصر*** هو كتاب لطه حسين اتنشر فى القاهره سنة 1938، ومع انه بيعتبر من اصغر كتبه لكن فى نفس الوقت بيعتبر من أهم الكتب لدرجة إنه لسه بيتناقش وبتتعمل ندوات عنه لحد دلوقتى. طه حسين كتب " مستقبل الثقافه فى مصر " بعد معاهدة 1936 بين مصر و بريطانيا، و كتب فيه افكاره بخصوص اللى المفروض يحصل طالما مصر نالت الاستقلال و ما بقاش ناقصها غير انها حاجات عشان تبقى دوله متقدمه و متحضره.

الكتاب كمان بيقول ان المصريين عمرهم ما كانو عرب ولا حيكونو مع ان مصر وسط المنطقه العربيه لكن ليها تاريخ وثقافه وعادات مختلفه عن العرب و ان ثقافتها وتاريخها اقرب لثقافه و تاريخ الدول المتوسطيه زى اليونان و ايطاليا، بعكس العرب اللى ليهم ثقافتهم الخاصه و اللى اتفرضت مع الوقت على بقيه المنطقه وان الاحتلال التركى قبل فتره محمد على دخل مصر فى العصور الوسطانيه زى ما كان فى اوروبا زمان. و حذر الكتاب كمان من التطرف الدينى المدعوم من جهات بره مصر او من الرجعيين و الخطوات السياسيه اللى ممكن تدخل مصر فى مشاكل كتيره هى ملهاش دعوه بيها، و ايّد تطبيق الديموقراطيه و الليبراليه اللى كانت فى قوتها وعصرها الدهبى وقتها). الكتاب اتنشر تانى بدعم من الدوله فى تمنينات و تسعينيات القرن العشرين وقت ما كان فيه موجة تطرف و ارهاب.

## مناقشات عن الكتاب
بيعتبر من اكتر كتبه اللى بتتناقش افكاره وبتتعمل عنه ندوات لحد دلوقتى ما بين مؤيد لكلامه بخصوص ان مصر دوله مستقله و مختلفه عن العرب وان الافكار و ثقافتهم اتفرضت على المصريين مع الوقت بعد ما العرب فتحوا/غزو مصر، و المعارضين للفكره و لطه حسين نفسه بتوصل لحد التكفير من مجموعات من المتطرفين اللى بيقولو ان مصر عربيه وحتفضل كده طول عمرها و كلام عن القوميه العربيه.

## كلام عن الكتاب
* *جابر عصفور* (امين المجلس الاعلى للثقافة عن مشروع طه حسين الثقافى): "اللى يقرا كتاب طه حسين *مستقبل الثقافة فى مصر* يلاقى ان فيه حاجات لسه حلم".
* قال *[[اسامه انور عكاشه]]*: ان فيه ناس كتيره فاكره ان اكبر حسنات طه حسين كانت اعلانه ان العلم زى المايه و الهوا حق لكل المصريين بحيث ان اعلانه ده كان اساس لتطبيق مبدأ التعليم المجانى. لكن فى رأى *اسامه انور عكاشه* ان أهم انجازات طه حسين كانت معركه الفكريه و تراثه الادبى و النقدى و بيدعو كل المصريين بقراية أصغر كتبه و هو كتاب *مستقبل الثقافه فى مصر* لإنهم جايز بقو النهارده محتاجين جداً يقرو الكتاب ده.

## اقتباسات

300px|center

## نوتات

## لينكات ليها علاقه بالموضوع
* تغير مكانة مصر الثقافية
* مش نزاعا بين افراد! (حاضر الثقافه فى مصر)
* ما هيا الثقافة وما دورها فى بناء المجتمعات؟

تصنيف:كتب
منصور الرحبانى

thumb|250px

**منصور الرحبانى** (انطلياس ، لبنان، 1925 - 13 يناير 2009 )، ملحن لبنانى كبير من رواد الموسيقا اللبنانيه فى العصر الحديث. شكل مع اخوه الكبير عاصى الرحبانى و المغنيه فيروز فريق فنى اتعرف بإسم " الاخوين رحبانى " و كانت فيروز بتقوم بالبطوله المطلقه. قدم كذا مسرحيه غنائيه منهم " الوصيه " و " ملوك الطوايف " و " المتنبى " و " حكم الرعيان " ، و فى مهرجان بيبلوس فى جبيل فى صيف 2008 قدم مسرحياته " سقراط " و " رجوع طائر الفينيق " .

اتولد منصور الرحبانى فى انطلياس فى لبنان سنة 1925 و ابوه كان حنا الياس رحبانى. وعاش مع اخوه عاصى طفوله صعبه قبل ما يكبرو و يشتهرو. بيحكى الشاعر اللبنانى هنرى زغيب فى كتابه " الأخوين رحبانى طريق النحل " على لسان منصور انهم اتشردو كتير فى بيوت البؤس و عاشو فى بيوت ماهياش بيوت و إن دى كانت طفولتهم.

استوحى الأخوان رحبانى طريقة طرح مسرحياتهم من طريقة الأداء فى القداس الارثذكسى وذلك لأنهما تربيا فى قرية قرب دير . وفاة اخوه عاصى جوز فيروز قدم مسرحية " صيف 840 " بطولة غسان صليبا و هدى حداد أخت فيروز.

منصور الرحبانى ليه كمان اربع دواويين شعر هى " القصور المائيه " ، و " و أسافر وحدى ملكاً ، و " أنا الغريب الاخر " و " بحار الشتى " اللى عباره عن شعر محكى.

اتوفى منصور الرحبانى فى 13 يناير 2009 فى مستشفى " أوتيل ديو " بعد ما اتصاب بأنفلونزا حاده.

75px|center

## مصادر
* ماهر حسن،المصرى اليوم، العدد 2040، 13 يناير 2010

تصنيف:مواليد 1925
تصنيف:وفيات 2009
تصنيف:مسيحيين لبنانيين
تصنيف:موسيقيين لبنانيين
تصنيف:شعرا لبنانيين
تصنيف:كتاب اغانى
فيكتور نحمياس

thumb|left|'''فيكتور نحمياس'''

**فيكتور نحمياس** Victor Nahmias ( توفى مؤخرا ) كاتب صحفى مصرى يهودى, محلل سياسى ودبلوماسى اسرائيلى . الخبير المعروف فى الشئون العربية

## كتاب

* الرجل اللى ولد مرتين

تصنيف:مصريين
تصنيف:يهود
تصنيف:يهود مصريين
الجرانيل و المجلات اليهوديه فى مصر

**تاريخ المجلات والجرانيل اليهوديه فى مصر**

* مجلة الكوكب المصرى (مجله سياسيه- ادبيه- فنيه)، أصدرها موشيه كاستيل 1879
* مجلة الميمون (مجله ساخره) أصدرها موشيه كاستيل 1889
* مجلة الحقيقة (مجله سياسيه ، ادبيه- فنيه) أصدرها فرج مزراحى 1889
* مجلة الرسول الصهيونى La Messager Sioniste، بالفرنساوى 1902
* مجلة متسرايم (يعنى مصر باللغة العبرية)، و كانت بتصدر بالعربى بحروف عبريه، اصدرها اسحاق كرمونا 1904
* مجلة لافارا La Vara ( العصا) و كانت بتصدر باللادينو 1905-1908
* مجلة لاتريبونا La Tribuna (المنصة)، بالفرنساوى 1906
* مجلة لاروز (الاسبوع)، كانت بتصدر باللادينو
* مجلة اسرائيل، بالفرنسية1911
* مجلة لاريفيه إسرائيليت ديجيبت La Revue Israelite D'Egypte (المجلة الاسرائيلية فى مصر)
* مجلة لارينسانس سويف، (البعث اليهودى)
* مجلة لاريفيه زيونيست، (المجلة الصهيونية)1918
* مجلة اسرائيل بتلات لغات هى: العربى و الفرنساوى و العبرى ، أصدرها دكتور/ البرت موصيرى سنة 1919
* جورنال (الكليم) فبراير 1945 و كان صاحبها يوسف كمال
* جورنال الشمس صدرت من 1934-1948، و كان بيرأس تحرير الجورنال سعد يعقوب مالكى
* جورنال التسعيرة أصدرها البرت مزراحى 1945
75px|center

تصنيف:ليستات
تصنيف:صحافه
تصنيف:جرانيل و مجلات مصريه
تصنيف:يهوديه
تصنيف:جرانيل و مجلات
جوزيف عطيه

**جوزيف عطية** هو مغنى لبناني ، واول طالب لبنانى يكسب فى ستار اكاديمي. كسب فى الفاينال فى الموسم التالت سنة 2006 بنسبة 55.15% قدام المشارك هانى حسين من مصر 29.205 وهناء الادريسى من المغرب 15.65%  جوزيف من البترون فى شمال لبنان من مواليد 14 مايو 1987. و هو فى الاكاديمى الف اغنية "لو دمعات احبوب لولو"

## لبنان رح يرچع
اغنية جوزيف عطية لبنان رح يرچع اللى من كلمات سمير نخلة والحان هشام بولس وتوزيع دانى حلو نديم الجميل قال ان الاغنية دى استخدموها كتير فى الانتخابات و هو شخصيا استعملها كتير فى الانتخابات والمهرجانات وقال انها اغنية معبرة واللحن والمزيكا والكلمات كانت بتتطبق على المعركة الانتخابية. نديم الجميل اتصل بجوزيف عطية بعد ما كسب باللقب فى ستاراك عشان يهنيه. ولما جوزيف اتسال اذا كان هيفضل يغنى لبنانى وللا لا نديم الجميل قال له لا خليك على اللبنانى عشان دة بيعبر عن الثقافة اللبنانية وبيصدرها وان لما المغنيين يغنوا بالمصرى او لغات تانية دة ضعف للثقافة اللبنانية الاساسية وان اهم الفنانين من فيروز لماجدة انشهروا باللغة بتاعتهم زى ام كلثوم لما اتشهرت بلغتها.

## المصادر

## لينكات برانيه
* 

تصنيف:مغنيين لبنانيين
تصنيف:مسيحيين لبنانيين
تصنيف:موارنة لبنانيين
جوهر الصقلى

تصغير|صورة قديمة للأزهر اللى بناه جوهر
**جوهر الصقلى** اتولد فى جزيرة صقليه سيسيليا(تابعه لايطاليا دلوقتى)( 928 - 992) ساعات مان جوهر الرومى. كان اهم واشهر قائد عسكرى فى تاريخ الفاطميين وهو اللى بنى مدينة القاهرة و اللى بنى الجامع الازهر عشان ينشر مذهب الفاطميين .

كان قائد جيوش المعز لدين الله اللى بعته عشان يضم مصر للدوله الفاطميه اللى كانت فى تونس , الفاطميين كانوا بيفكروا من زمان انهم يسيطروا على مصر وقرروا يعملوا كدا فى 358هـ/يونيو 969م فعلا فى لما حكم الاخشيديين و الدوله العباسيه ضعفت جامد فى مصر.

## بناء القاهرة

الخليفه الفاطمى أراد ان يبنى مدينه جديده تبقى عاصمه للخلافه الفاطميه اللى فى الوقت دا كانت بتوصل من المحيط الاطلنطى لحد البحر الاحمر(بعد ما سيطروا على مصر) وامر جوهر الصقلى انه يبنى مدينه فى مصر عشان تبقى العاصمه الجدية فبنى جوهر القاهرةو اتسمت بالقاهرة عشان تبقى لا تقهر من اعدئها (فى اصل تاني للكلمه وهي  بمعني ارض الشمس باللغه المصريه القديمه اللى هى اصلا كانت موجوده قبل مايعمل جوهر عليها مدينته الجديده) . و عمل الجامع الازهر عشان ينشر مذهب المذهب الاسماعيلي اللى كانوا عليه الفاطميين و عشان يبقى مركز علميا ودينيا عالميا وبيتعتبر من اقدم الجامعات.

## حكمه
جوهر حكم مصر اربع سنين بامر من الخليفه الفاطمى لحد ما الخليفه وصل مصر فى فى رمضان 362هـ/ يونيو 973م واعلنوها رسمى عاصمه للدوله الفاطميه وراح بعتوه على فلسطين اللى قدر يضمها لحكم الفاطميين.

## لينكات برانيه
* http://www.amaana.org/heroes/note010.htm 

تصنيف:فاطميين
تصنيف:حكام مصر
تصنيف:تاريخ مصر
تصنيف:مسلمين يونانيين
تصنيف:الدوله الفاطميه
البرت مزراحى

**البرت مزراحى** كاتب وصحفى مصرى يهودى, عضو فى نقابة الصحفيين, أصدر جرنال باسم "**التسعيرة**" و كان متخصص فى نشر تسعيرة المواد التموينية.

اهتم جرنال **التسعيرة** بأخبار الفن بالخصوص الفضايح الشخصية و أخبار الجرايم المخلة بالاداب, واتحول الجرنال سنة 1945 لجرنال هزلى ساخر, وبعدها اتغير لسياسية, وكمان اسس مزراحى سنة 1946 "**وكالة مصر للصحافة**" علشان تتولى اصدار "**التسعيرة**" وبعدها "**المصباح**" و"**الصراحة**".

اتقبض على البرت مزراحى بعد قيام ثورة يوليه 1952 وافرج عنه بعد فتره وفضل مقيم فى مصر لغاية سنة 1960.

تصنيف:مصريين
تصنيف:يهود
تصنيف:يهود مصريين
البرت موصيرى

** د. البرت موصيرى** كاتب و صحفى مصرى يهودى. اسس سنة 1919 "مجلة اسرائيل" بتلات لغات : الفرنسية و العربية و العبرية و لكن صدورها اللى بالعربى اتوقف سنة 1934.
## وصلات برانيه
* الحالة الثقافية للطائفة اليهودية فى مصر ما بين الانتماء والبحث عن الذات.  الأهرام الرقمى.

تصغير|بديل=|325x325px
75px|center

## لينكات برانيه

## مصادر

تصنيف:مصريين
تصنيف:يهود
تصنيف:يهود مصريين
باقى زكى يوسف

left|155px
left|155px
[left|thumb|250px|استخدم الجيش المصرى فكرة المهندس القبطى باقى زكى يوسف ياقوت باستخدام مضخات مايه لتجريف رملة [خط بارليف.]]

**باقى زكى يوسف ياقوت ، لوا أركان حرب** ،(23 یولیو 1931 – 23 يونيه 2018) رئيس فرع المركبات بالجيش التالت الميدانى فى حرب اكتوبر، وصاحب فكرة استخدام ضغط المياة لأحداث ثغرات فى الساتر الترابى المعروف بخط برليف فى سبتمبر سنة 1969 اللى تم تنفيذها فى حرب اكتوبر سنة 1973 كان مهندس و ظابط جيش مصرى قبطى كان مقدم فى الجيش المصرى وقت حرب اكتوبر 73 و هو صاحب الفكره العبقريه بتجريف رملة خط بارليف على الضفه الشرقيه لقناة السويس فى حرب اكتوبر 73 عشان يقدر الجيش المصرى يعدى و يقتحم الدفاعات الاسرائيليه. بتعتبر فكرة باقى زكى هى مفتاح نصر اكتوبر و من غيرها كان صعب اقتحام خط بارليف. باقى زكى ياقوت كان مهندس وقت بنا السد العالى و كانت مضخات المايه بتستخدم فى تجريف الرمله فى المنطقه اللى يتبنى فيها السد العالى. باقى زكى قابل جمال عبد الناصر فى سبتمبر 1969 و شرح له الفكره اللى استخدمت وقت عبور الجيش المصرى لقناة السويس فى حرب اكتوبر.

اشتغل باقى ياقوت مهندس فى السد العالى من سنه 1964 لغاية 1967 و هناك كانو بيستعملو المايه المضغوطه فى تجريف جبال الرمله و سحبها و شفطها فى أنابيب مخصوصه عن طريق ترومبات لإستغلال مخلوط المايه والرمله فى عمليات بنا جسم السد العالى.

اتطبقت الفكره فى خط بارليف اللى بنته اسرائيل على الشط الشرقى لقناة السويس لمنع القوات المصريه من التعديه ، و اتفتحت الثغرات بإستعمال ماية القناه و عدت قوات المشاه و المدرعات المصريه و استولت على الحصون الاسرائ بعديه و دى كانت بداية الانتصار اللى حققه الجيش المصرى فى حرب اكتوبر.

## باقى زكى فى سطور
* اتخرج من كلية الهندسه جامعة عين شمس سنة 1954.
* انضم فى نفس السنه للقوات المسلحه كظابط مهندس فى سلاح المركبات.
* إنتُدب للمشاركه فى مشروع بنا السد العالى من سنة 1964 و لغاية النكسه سنة 1967.
* كان قومندان لتشكيل من تشكيلات الجيش التالت الميدانى و كان رئيس لفرع مركبات الجيش التالت فى حرب اكتوبر 1973.
* خرج من الجيش برتبة لوا سنة 1984، و اتكرم بنوط الجمهوريه من الطبقه الأولى على اعمال استثنائيه فى حرب اكتوبر.
## اوسمه

* 100px وسام الجمهوريه

## لينكات برانيه و مصادر

* المقدم مهندس باقى زكى ياقوت يتوصل الى عمليته الرائعة باستخدام الميه لإحداث ثغرات فى الساتر الترابى لخط بارليف ...
* صاحب فكرة تدمير الساتر الترابى لـ "بوابة الاهرام"

 
## تقدير
 
* نوط الجمهورية العسكرى من الطبقة الأولى سنه1973
* وسام الجمهوريه من الطبقة التانيه سنه1984
75px|center

تصنيف:مواليد 1931
تصنيف:وفيات 2018
تصنيف:مهندسين مصريين
تصنيف:عسكريين مصريين
تصنيف:مصريين شاركو فى حرب اكتوبر
تصنيف:اقباط
تصنيف:مصريين اخدوا وسام الجمهوريه
خط بارليف

600px|left|تعديل خط بارليف
[thumb|left| 250px|استخدم [الجيش المصرى فكرة المهندس المصرى باقى زكى ياقوت لتجريف خط برليف و اقتحامه فى حرب اكتوبر.]]
**خط بارليڤ** ( קו בר לב |Kav Bar Lev|) هو تحصين عسكرى بنته السلطه الاسرائيليه على طول ضفة شرق قناة السويس بعد حرب 67 بهدف منع الجيش المصرى من عبور القناه. فى 6 اكتوبر 1973 قدر الجيش المصرى إنه يعدى قناة السويس ويقتحم خط بارليفڤ ويجاصر حصونه ويرفع فوقيه العلم المصرى.

خط بارليڤ كان بيتكون من 16 حصن بيمتدوا على الضفه الشرقيه لقناة السويس من بورفؤاد شمال لـبورتوفيق جنوباً.

اتميز خط بارليڤ بساتر ترابى بإرتفاع عالى - من 20 لـ 22 متر - وانحدار بزاوية 45 درجة على الجنب المواجه للقناة.
المهندس المصرى مقدم باقى زكى ياقوت صاحب فكرة فتح الثغرات فى الساتر الترابى بإستعمال ضغط المايّه و كان بيشتغل فى السد العالى من سنه 1964 لحد 1967 كانت المايّه المضغوطه بتستعمل عشان تعمل تجريف لجبال الرمله و سحبها وشفطها فى أنابيب مخصوصه بمضخات عشان تستغل مخلوط المايّه والرمل فى اعمال بُنا جسم السد العالى.
 
## التسمية
سمى الخط بده الاسم لانه كان منسوب لـ حاييم بارليف القائد العسكرى الإسرائيلى.

## حصون خط بارليف
### حصن كواى
موقعه : لسان بورتوفيق جنوب قناة السويس
استسلامه : للرائد زغلول

## شوف كمان
* حرب اكتوبر

## لينكات برانيه و مصادر
* المقدم مهندس باقى زكى ياقوت يتوصل الى عمليته الرائعة باستخدام الميه لإحداث ثغرات فى الساتر الترابى لخط بارليف ...

تصنيف:حرب اكتوبر
بينيالارا

thumb|300px|قمة بينيالارا

**بينيالارا** قمة جبل بيوصل ارتفاعها ل 2.428 متر فوق مستوى سطح البحر فى سلسلة جبال سييرا دى جواداراما اللى موجوده فى شمال غرب مدريد العاصمه واكبر مدينه فى اسبانيا 

فوق الجبل ده فيه كنيسه صغيره مكرسة لمريم العذراء.الجبل من الجرانيت و غابات الصنوبر بتغطى سفوح الجبال.

## مصادر

تصنيف:جغرافيا اسبانيا
سييرا دى جواداراما

[thumb|300px|[بينيالارا|قمة بينيالارا]]

سلسلة جبال سييرا دى جواداراما موجوده فى شمال غرب مدريد العاصمه واكبر مدينه فى اسبانيا ، جبال سييرا دى جواداراما بيوصل ارتفاعها ل 2.429 متر فوق مستوى سطح البحر فى قمة بينيالارا.

## مصادر

تصنيف:جغرافيا اسبانيا
ثورة الارز

**ثورة الارز** او انتفاضة الاستقلال هى سلسلة من المظاهرات (خصوصا فى العاصمة بيروت) واللى اتشحنت بعد اغتيال رفيق الحريرى رئيس الوزرا يوم 14 فبراير 2005.
الاهداف الاولى كانت انسحاب القوات السورية من لبنان وتبديل الحكومة اللى متسيطر عليها من سوريا بقيادة مستقلة اكتر من كدة، وعمل لجنة دولية عشان تحقق فى اغتيال رفيق الحريري، واستقالة مسئولين امن عشان يامنوا نجاح الخطة، و تنظيم انتخابات برلمانية حرة. المتظاهرين طالبوا بنهاية النفوذ السورى على السياسة اللبنانية. ساعة المظاهرات سوريا كانت مخلية 14000 عسكرى وظباط مخابرات. بعد المظاهرات، القوات السورية انسحبت بالكامل من لبنان فى 27 ابريل 2005، والحكومة الموالية لسوريا اتحلت وبكدة اتحقق الهدف الرئيسى من الثورة. المعارضة اختارت لنفسها وشاح احمر وابيض واللى بيايدوا الحريرى وشاح ازرق كشعار ليهم. الشعارات اللى كانت بتتقال (حرية، سيادة، استقلال) و(حقيقة، حرية، وحدة وطنية) و(اية ويالله سوريا اطلعى برة)

## الاهداف
الهدف الرئيسى من ثورة الارز كان انهاء الاحتلال السورى للبنان اللى استمر ييجى 30 سنة (من 1976)، وكمان كان فيه لبنانيين كتير بيطالبوا برجوع رئيس الوزراء ميشال عون، اللى اتنفى 191، وخروج قائد القوات اللبنانية سمير جعجع من ضمن اهداف الثورة.

فيه بعض الاهداف تحقيقها اتحط على جمب عشان الثورة تنتهى ومنها:
* توحيد كل اللبنانيين فى محاربتهم عشان الحرية والاستقلال.
* ان كرامى الموالى لسوريا يتشال.
* رفد القادة الستة للامن العام مع المدعى العام كمان.
* تنفيذ انسحاب القوات السورية الكامل و أجهزتها الامنية من لبنان.
* انه يتكشف مين اللى قتل رفيق الحريري.

## اصل الاسم
اسم "ثورة الارز" هو المصطلح اللى صاغه وكيل وزارة الخارجية الامريكى للشؤون العالمية بولا دوبريانسكى J. فى مؤتمر صحفي، و كان استخدامه مقارنة مع ثورة الروز فى جورجيا، والثورة البرتقانى فى أوكرانيا، و ثورة الفوشيا من العراق.

فى العالم العربي، من ضمنه لبنان، معروفة اكتر بثورة انتفاضة الاستقلال. الاسم صاغة زعما حركة اليسار الديموقراطى سمير قصير وحكمت عيد. ركزوا على لحد انتفاضة عشان يوصلو معنى عربى بربطها مع مصطلح الانتفاضة الفلسطينية وحتة الاستقلال عشان ياكدوا على حتة التحرير. فيه اسامى تانية زى ربيع الارز عشان الموسم اللى ابتدى فيه الاحتجاج كان فى الربيع. وتلميح بردو لحركة التحرير والاستقلال المشهورة ربيع براج وربيع دمشق. الاسامى اللى استخدمتها الميديا المحلية زى LBC وتليفزيون المستقبل، عشان يوصفو الحدث كانت استقلال لبنان او ربيع لبنان او الاستقلال بس. كلمة الاَرز ليها علاقة بعلامة وطنية، اللى هو ارز لبنان، واللى هى الشجرة اللى على علم لبنان.

## شوف كمان
الاحتلال السورى للبنان
75px|center

تصنيف:لبنان
تصنيف:ثورات
ازمة 1958 (لبنان)

**ازمة لبنان 1958** كانت ازمة سياسية بسبب توترات سياسية ودينية فى البلد. واللى الجيش الامريكى اتدخل فيها عشان يخفف التوتر.

## خلفيه
فى يوليه 1958، لبنان كانت متهددة بان حرب اهليه تحصل بين المارونيين المسيحيين والمسلمين. التوتر مع مصر كان ابتدى قبلها فى 1956 لما الرئيس كميل شمعون الموالى للغرب - مسيحى - مقطعش العلاقات الدبلوماسية مع الدول الغربية اللى هاجمت مصر ايام ازمة السوية او العدوان الثلاثي، واللى ضايق الرئيس المصرى جمال عبد الناصر. التوترات دى زادت اكتر لما كميل شمعون بيّن قرابة لحلف بغداد. جمال حس ان حلف بغداد الموالى للغرب كان بيشكل تهديد على القومية العربية. فمصر وسوريا اتحدوا فى الجمهورية العربية المتحدة. رئيس الوزرا اللبنانى السنى رشيد كرامى دعم جمال فى 1956 و 1958. كرامى شكل حكومة مصالحة وطنية بعد ما الازمة انتهت.

اللبنانين المسلمين دفعوا الحكومة عشان ينضموا للوحدة العربية اللى كانت لسة معمولة فى الوقت اللى المسيحيين كانو عايزين يبقوا على التحالف مع الدول الغربية. كان فيه تمرد اسلامى مسلح واللى مده بالسلاح كانت الجمهورية العربية المتحدة عن طريق سوريا واللى خلى كميل شمعون يشتكى لمجلس ام الامم المتحده. الامم المتحده بعتوا محققين واللى قالوا انهم ملقوش اى دليل على تدخل الجمهورية العربية المتحدة. سقوط الحكومة الموالية للغرب فى العراق فى ثورة 14 يوليو، وانه مكنش فيه استقرار داخلي، خلى شمعون يطلب مساعدة امريكا.

## عملية الخفاش الازرق
thumb|left|عسكرى من المارينز 1958
thumb|left|250px|دورية للمارينز فى بيروت، صيف 1958.
رئيس امريكا، ايزنهاور استجاب بعملية الخفاش الازرق فى 15 يوليه 1958. دة كان اول تطبيق لمبدأ ايزنهاور اللى ادا الحق لامريكا انها تتدخل فى الدول المهددة بالشيوعية. الهدف من العملية كان دعم حكومة كميل شمعون الموالية للغرب قصاد التهديدات العالمية من سوريا ومصر. الخطة كانت احتلال وتامين مطار بيروت الدولي، على بعد شوية اميال من المدينة، وتأمين مينا بيروت والمداخل بتاعة المدينة. العملية شارك فيها 14000 واحد من الجيش والمارينز. وجود القوات جح فى انه يقمع المعارضة وامريكا سحبت قواتها فى 25 اكتوبر 1958. الرئيس ايزنهاور بردو بعت الدبلوماسى روبرت د. ميرفى للبنان عشان يمثله. ميرفى لعب دور مهم فى انه يقنع الرئيس كميل شمعون فى الاستقالة وبردو فى انتخابات الرئيس المسيحى المعتدل فؤاد شهاب بدل من كميل شمعون.

## بعد كدة
بعد استقال كميل شمعون من الرئاسة وجه بداله فؤاد شهاب، العملية كانت ناجحة بشكل كبير والتوترات خفت والحكومة اتمسكت من ناس جديدة. العملية خلصت 25 اكتوبر من نفس السنة. اصابات الامريكان كانت خفيفة واللى ماتوا 3 بس فى حادثة وواحد اتقتل على ايد قناص.

## شوف بردو
* الديموقراطيه فى الشرق الوسطانى و شمال افريقيا
* القوات المتعددة الجنسيات فى لبنان
75px|center

تصنيف:حروب اهليه
تصنيف:لبنان
1559

## مناسبات
* 13 يناير - تنصيب الملكة اليزابيث الاولى ملكة على بريطانيا فى كنيسة ويستمينيستار فى لندن.

## اهم احداث السنه

## مصادر

تصنيف:سنين
كنيسة ويستمينستر

thumb|250px|كنيسة ويستمينيستار

** كنيسة ويستمينيستار** (انجليزى: Westminster Abbey) (كنيسة القديس بطرس الجماعية فى مدينة ويستمينستر، لندن) كانت هى المكان التقليدى لتتويج و دفن ملوك انجلترا و بعدين بريطانيا و بعدين ملوك الكومنولث.
## معرض


ملف:London, Palace of Westminster -- 2016 -- 4800.jpg|دير ويستمنستر_ لندن 1
ملف:Westminster Abbey London 5-2013.jpeg|دير ويستمنستر ابي_ لندن
ملف:Abadía de Westminster, Londres, Inglaterra, 2014-08-07, DD 025.JPG|منظر قريب للدير
ملف:The Great Cloisters of Westminster Abbey.JPG|الأديرة العظيمة فى وستمنستر أبي
ملف:London, St Margaret's -- 2016 -- 4806.jpg|لندن شارع ماركريت
ملف:Westminster abbey dragon 2017-04-29 (7).jpg|نحت بشكل تنين_ويستمنستر ابي


تصنيف:كنايس بريطانيا
تصنيف:كنايس
بوتاس

thumb|200px| بوتاس

** البوتاس** (;  Potasse) هو الاسم الشايع لكربونات البوتاسيوم والأملاح اللى فيها بوتاسيوم , البوتاس من زمان بيستخدم فى تصنيع الصابون والسماد

تصنيف:املاح
بطرس خريسولوجوس

تصغير|200بك|يسار

**القديس بطرس خريسولوجوس** (باليونانى:Ἅγιος Πέτρος ὁ Χρυσολόγος ، يعنى بطرس اللى كلامه دهب) ( 406 - 2 ديسمبر 450) كان اسقف مدينة رافينا فى ايطاليا. بعد اما مات اعتبرته الكنيسه الكاتوليكيه قديس. سنة 1729 منحه البابا بينيديكتوس التلاتاشر لقب دكتور الكنيسه.

تصنيف:دكاترة الكنيسه
تصنيف:قديسين كاتوليك
تصنيف:قديسين طليان
تصنيف:مواليد 406
تصنيف:وفيات 450
اليكساندر هاى

تصغير|200بك|يسار

**اليكساندر هاى**(29 اكتوبر 1919 - 23 اغسطس 1991) (Alexandre Hay) - كان محامى سويسرى قدير و مسك رئيس اللجنه الدوليه للصليب الاحمر ما بين 1976 و 1987. قبل كدا كان نايب رئيس مجلس ادارة البنك السويسرى الوطنى.اهتم بتدعيم العلاقات اللى بين الهلال الاحمر و الصليب الاحمر و بقية المنظمات اللى ليها نفس الاهداف.قدر يرفع ميزاينة الصليب الاحمر فى الحداشر سنه اللى مسكه فيهم من 50 مليون فرانك سويسرى لـ 250 مليون.

تصنيف:مواليد 1919
تصنيف:وفيات 1991
تصنيف:صليب احمر
تصنيف:محامين سويسريين
تصنيف:ناس من جينيف
هارى ترومان

**هارى اس ترومان** ( 8 مايو 1884 - 26 ديسمبر 1972) (بالانجليزى:Harry S. Truman) كان الرئيس  الامريكانى التالت و التلاتين -33- (1945 - 1953) ، تقلد منصب رئيس امريكا الامريكانيه بعد موت الرئيس فرانكلين روزيڤيلت. فترة رئاسة الرئيس ترومان كانت مليانه  بالأحداث المهمة اللى سابت أثر كبير على العالم بأسره ، فى عهده ضُربت المدن اليابانية هيروشيما و ناجازاكى بالقنابل النووية المدمرة ، خلصت الحرب العالميه التانيه، وطبقت خطة مارشال اللى كانت تهدف لإعادة تشييد اوروبا الغربية تانى بعد ما دمرتها الحرب ، ابتدأت الحرب الباردة بين الولايات المتحدة الامريكانيه و الاتحاد السوفييتى بشكل أساسى ، تم اعادة تنظيم القوات المسلحة الامريكانيه ، وشُكلت منظمة الامم المتحده ، وتأسست وكالة المخابرات الامريكانيه وحدثت الحرب الكورية
240px|thumb|left|هارى ترومان

## مصادر

## لينكات برانيه
* 

تصنيف:رؤساء امريكا
تصنيف:نائب ريس امريكا
تصنيف:عسكريين امريكان
تصنيف:ادينو بجرايم ضد البشريه
تصنيف:ماسونيين
تصنيف:شخصيات الحزب الديمقراطى الامريكى
مترو انفاق القاهره

**مترو انفاق القاهره** هو اول و اكبر مترو انفاق فى افريقيا و الشرق الاوسط و مفخرة القاهره فى العصر الحديث. بعد دخول 3 خطوط طول الخدمه هما خط (1) المرج - حلوان و خط (2) المنيب (الجيزه) - شبرا بتقاطع فى محطة السادات (التحرير) و محطة الشهدا (رمسيس)،و خط (3) عدلي منصور (السلام) - محور روض الفرج و فرع جنوبي لجامعه القاهره . المرحله التانيه من الخط التالت اللى اتبنى تكاليفها لوحدها 44 مليون يورو و جاري حالياً حفر المرحله الاولى من الخط الرابع
290px|thumb|left|لوجو مترو انفاق القاهره

[تصغير|يسار|290بك|الخط الاول بجانب [كنيسة مار جرجس]]

## الخط الاول
* حلوان
* عين حلوان
* جامعة حلوان
* وادى حوف
* حدايق حلوان
* المعصرة
* طرة الاسمنت
* كوتسكا
* طره البلد (تبادليه مع الخط السادس)
* ثكنات المعادى
* المعادى
* حدايق المعادي
* دار السلام
* الزهراء
* مار جرجس
* الملك الصالح (تبادليه مع الخط الرابع)
* السيدة زينب
* سعد زغلول
* السادات ميدان التحرير (تبادليه مع الخط التاني)
* جمال عبد الناصر الاسعاف (تبادليه مع الخط التالت)
* احمد عرابى
* الشهداء ميدان رمسيس (تبادليه مع الخط التاني)
* غمره
* الدمرداش (تبادليه مع الخط السادس)
* منشية الصدر
* كوبرى القبه
* حمامات القبه
* سراى القبه
* حدايق الزيتون
* حلمية الزيتون
* المطرية
* عين شمس
* عزبة النخل
* المرج
* المرج الجديدة
^ وبيدرسوا يمدوه لشبين القناطر.

## الخط التانى

thumb|left|محطه فى الخط التانى)
* المنيب
* ساقية مكي
* أم المصريين
*  الجيزة (تبادليه مع الخط الرابع)
* فيصل
* جامعة القاهرة
* البحوث
* الدقى
* الاوبرا  (بالجزيره)
* السادات (التحرير) (تبادليه مع الخط الاول)
* محمد نجيب
* العتبه (تبادليه مع الخط التالت)
* الشهدا (رمسيس) (تبادليه مع  الخط الاول)
* مسرة
* روض الفرج
* سانت تريزا
* الخلفاوي
* المظلات
* كلية الزراعة
* شبرا الخيمه

## الخط التالت
* عدلى منصور (محطه تبادلية مركزيه)
* الهايكستب
* عمر بن الخطاب
* قباء
* هشام بركات
* النزهة
* نادى الشمس
* الف مسكن
* هليوبليس
* هارون
* الاهرام
* كلية البنات
* الاستاد (تبادليه مع مونوريل شرق النيل)
* ارض المعارض
* العباسية (تبادليه مع الخط السادس)
* عبده باشا
* الجيش
* باب الشعرية
* العتبة(تبادلية مع الخط التانى"شبرا الخيمة-المنيب")
* جمال عبد الناصر (تبادلية مع الخط الاول"المرج-حلوان")
* ماسبيرو
* صفاء حجازى (الزمالك)
* الكيت كات
تفريعه امبابه:
* السودان
* امبابة
* البوهى
* القومية العربية
* الطريق الدائري
* محور روض الفرج
تفريعه بولاق:
* التوفيقية
* وادى النيل (تبادليه مع مونوريل غرب النيل)
* جامعة الدول
* بولاق الدكرور
* جامعة القاهرة(تبادليه مع الخط التانى"شبرا الخيمة-المنيب")
^ ولسه بيدرسوا يمدوه من هليوبوليس لمطار القاهره.

### الخط الرابع

### الخط السادس
الخط السادس (الخصوص - المعادي الجديدة/طره البلد) بطول 38.1 كم موزعة على 26 محطة.

## شوف
* محطات مترو القاهره
* مترو اسكندريه

## مراجع

تصنيف:هيئه حكوميه مصريه
تصنيف:مترو
تصنيف:القاهره
تصنيف:وكالات حكوميه
كوتسيكا

**كوتسيكا** وينطقها المصريين «كوزيكا»، كنوعٍ من تسهيل النُطق عليهم، فهى واحده من أحياء منطقة «طرة» جنوب القاهره، والاسم يرجع الى الخواجا «تيوخارى كوتسيكا»، حسبّ مجلة الأثنين، فى عددها الصادر سنة 1942، فهو الثرى اللى اتسمت باسمه منطقة «كوتسيكا»، فكان من أغنى أغنياء الجالية اليونانية فى مصر، فى بداية القرن العشرين، فكانت ثروته حوالى 4 مليون جنية، كمان أنشئ «كوتسيكا» أول مصنع كحوليات والسبيرتو فى مصر سنة 1893 فى المنطقة اللى تحمل اليوم إسمه  قرب  حى المعادى، كمان شارك كوتسيكا فى إنشاء الإسعاف المصرى حيث تبرع بأول سيارة إسعاف سنة 1916 .

## سبب التسميه

**تيوخارى كوتسيكا** (ملك السيبرتو) – كان واحد من أغنى أغنياء الجالية اليونانية فى مصر بداية القرن العشرين قدرت ثروته بـ 4 مليون جنيه، أنشأ كوتسيكا أول مصنع كحوليات (سبيرتو) فى مصر سنة 1893 فى المنطقة اللى تحمل اليوم إسمه (كوتسيكا)  قرب  حى المعادى، كمان شارك كوتسيكا – كوزيكا كما يقولها المصرى – فى إنشاء الإسعاف المصرى حيث تبرع بأول سيارة إسعاف سنة 1916.

وفى سنة 1921 افتتح المستشفى اليونانى فى الاسكندريه (مستشفى كوتسيكا) اللى انشأه لاكن فى سنة 1961 اتأممت مصانع المسيو كوتسيكا وكمان المستشفى واتشمت المصانع لشركة النشا والجلوكوز الحكوميه واتغير اسم المستشفى الى مستشفى جمال عبد الناصر . توفى المسيو كوتسيكا سنة 1962.

## شوف كمان
احياء القاهره القديمه واصل اسمائها
## مصادر

تصنيف:مصريين يونانيين
تصنيف:احياء القاهره
تصنيف:القاهرة
تصنيف:تاريخ مصر العمرانى
خضره محمد خضر

**خضره محمد خضر القرومطي** (اتولدت 28 يناير 1918 ب الاسكندريه)، مطربه مصريه اهم فنانات الغنا الفلكلور الشعبى المصرى و هى من كوم حماده, محافظة البحيره. اكتشفها و إتجوزها زكريا الحجاوى جامع التراث الموسيقى. اشتهرت خضره محمد خضر بقصة **ايوب وناعسَه** اللى غنتها مع الفنانه فاطمه على, من تأليف زكريا الحجاوى.

وهى عايشه عند ولاد بنتها

## من اغانى خضره فى شريط [[ايوب المصرى]]

يا مسعد يا لي تصلي على النبى

الصبر طيب للأمارة يصبروا

ياما اللى كان صابر ينول المغفرى

واللى معاه صابر يلاقيه فى الاخرى

ياما جرى لأيوب على حكم الزمن

وادي بنت عمه على البلاوي صابرى

## فيلموجرافيا

* **أنا الدكتور**
فيلم 1968 **غناء**

تصنيف:مغنيين شعبيين
تصنيف:مغنيات مصريات
تصنيف:فولكلور مصرى
تصنيف:بحراويه
تصنيف:ناس من كوم حماده
محمد مأمون الشناوى

**الشيخ محمد مأمون الشناوى** ( الزرقا، محافظة دمياط، 10 اغسطس 1878 - 4 سبتمبر 1950 ) ، شيخ الازهر من 18 يناير 1948 لغاية وفاته فى 4 سبتمبر 1950.

اتولد سنة 1878 فى قريه اسمها " الزرقا " فى محافظة الدقهليه. ابوه كان من علما الازهر و اخوه سيد الشناوى اتخرج من الازهر و اشتغل فى القضاء الشرعى و رأس المحكمه الشرعيه العليا و هو ابو الشعرا مأمون الشناوى و كامل الشناوى.

دخل محمد مأمون الشناوى الكتاب و بعد ما حفظ القرآن و اتعلم القرايه و الكتابه دخل الازهر و درس فيه لغاية ما أخد شهادة العالميه سنة 1906. اتعين بعد ما اتخرج مدرس فى معهد اسكندريه الدينى و بقى امام للسرايا الملكيه. فى سنة 1934 بقى عضو فى جماعة كبار العلما و فى سنة 1944 اتعين وكيل للجامع الازهر و رئيس لجنة الفتوى فى الازهر.

اتولى مشيخة الازهر فى 18 يناير 1948 و اهتم ببعتان بعثات من الازهر للخارج وبعت بعثه على انجلترا لدراسة اللغه الانجليزى على اصولها ، و فتح الازهر للطلبه الوافدين من بره مصر. ضغط على الحكومه المصريه عشان تلغى الدعاره الرسمى من مصر لغاية ما صدر فى سنة 1949 الامر العسكرى نمره 76 بإلغاء الدعاره الرسميه و قفل بيوت الدعاره، و لما صدر قرار تقسيم فلسطين اصدر بيان شارك فيه علما الازهر يطالب بالدفاع عن فلسطين و بيقول فيه : " إن قرار الامم المتحده قرار من هيئة لا تملكه و هو باطل جائر ".

كرمته مصر بوسام العلوم والفنون من الطبقة الأولى بمناسبة الاحتفال بالعيد الألفى للازهر.

## مصادر
* المصرى اليوم، عدد 2045 ، 18 يناير 2010.

تصنيف:مواليد 1878
تصنيف:وفيات 1950
تصنيف:شيوخ الازهر
تصنيف:ازهريين
تصنيف:دمايطه
تصنيف:ناس من الزرقا
نازك

**نازك** مغنيه و ممثله لبنانيه 1928-1999

thumb|250px|نازك

## حياتها
اسمها الاصلى ”هيبه  المدقه الحسينى“. اتولدت فى لبنان سنة 1928 و ماتت فى لبنان سنة 1999. ا

اكتشفها  الملحن حليم الرومى سنة 1946 و دعاها للعمل فى إذاعة الشرق الاقرب، كمغنيه متدربه فى الكورس، بعدين قدمها علت البرامج فى أول إذاعة ليها فى حياتها، سماها الناقد كمال النجمى :توأم اسمهان، و هو اللقب اللى حال كتير دون انطلاقها فنى بالشكل اللى يتلائم و صوتها الجميل،

سافرت للقاهره فى سنة 1953 للمشاركه فى بطولة فيلم (بنت الجيران) من إنتاج المخرج محمود ذو الفقار لكن بسبب الظروف التمويلية تعثر الفلم ومن حسن حظها التقاها الموسيقار احمد صدقى فأعجب بصوتها فلحن ليها اغنية سهران. ولحن ليها أحمد صدقى و رؤوف ذهنى و رياض السنباطى و على اسماعيل ومحمد القصبجى و محمد فوزى أعجب بصوتها و قدمها فى فيلمه المشهرر كل دقه فى قلبى و خللا عنوان اغنيه نازك عنوان للفيلم و بسبب أنها كانت بتتكسف اوى بعدت عن السينما و اكتفت بالاذاعة و الحفلات بعدين رجعت للبنان فى نهاية الخمسينيات. بعدين رجعت للقاهره سنة 1960 و سجلت الدوامه لعبدالعظيم محمد و انا و النجوم لأحمد صدقى و تحت التوته لمحمد محسن اللى اشتهرت اوى ونالت شعبية كبيرة بعدين رجعت واستقرت فى بيروت سنة 1963 .

نازك تعبت اوى فى لبنان . فى بيروت اتقفلت فى وشها محطات الاذاعه و التليڤزيون اللبنانيه و الاستديوهات اللبنانيه و فى الوقت اللى كانت تحارب فيه فى بيروت عشان الناس يسمعوها و يشوفوها كانت اغانيها المشهوره و الناجحه اوى بتتذاع عبر إذاعات القاهره و غيرها و ده اتسبب فى إصابتها بانهيار عصبى دخلت بسببه مستشفا ، و بعد خروجها من المستشفا نذرت صوتها لاداء الادعيه الدينيه و التواشيح و اعتزلت الغنا فى المسارح و المنتديات العامه و اتفرغت للإبتهالات بس، و بعدت عن العالم الخارجى و اشتهرت ب سجينة الفن نازك . رحلت عن الدنيا فى 6 اغسطس سنة 1999 و لسه اغانيها بتتذاع فى الاذاعه و البوماتها بتتوزع توزيع كويس .

## اهم اغانيها

200px|center

تصنيف:مغنيات لبنانيات
تصنيف:لبنانيين عاشو فى مصر
تصنيف:مغنيات مصريات
وليم سليم حنا

**وليم سليم حنا** اتولد فى مدينة اسيوط فى اكتوبر 1897 عميد المهندسين الانشائيين المصريين اتوفى سنه 1979

* كمّل تعليمه فى اسكندرية والقاهرة
* اتخرج من مدرسة المهندسخانة سنه 1920 و خد دبلوم مدرسة الهندسة – اللى هى دلوقتى كلية الهندسة جامعة القاهرة
* سافر انجلترا ودخل جامعة برمنجهام و خد بكالوريوس شرف من المرتبة الأولى فى الهندسة المدنية سنه 1923
* درس لدرجة الدكتوراه فى نفس الجامعة وخد الدكتوراه سنه 1926

## وظايف
* مدرس فى كلية الهندسة جامعة القاهرة سنه 1926 فى قسم الهندسة الانشائية
* مدير معمل ابحاث الخرسانة ساعة ما اتعمل فى كلية الهندسة جامعة القاهرة سنه 1932
* فى سنه 1933 اتعين مدير معمل ابحاث ميكانيكا التربية والأساسات لما اتعمل فى الكلية
* فى سنه 1937 بقى استاذ مساعد الكلية
* فى سنه 1941 بقى استاذ كرسى الخرسانة المسلحة لإنشاء المبانى و أستمر فى وظيفته لغاية سنه 1952
* وزير الشئون البلدية والقروية لغاية سنه 1954
* مهندس إستشارى فى مكتبه الخاص ، وكمان كان استاذ مش متفرغ فى كلية الهندسة جامعة القاهرة واختاروه عضو فى مجلس جامعة عين شمس من سنه 1954

## مشاريعه
 
* فى سنه 1966 لما وجهتله هيئة اليونسكو نداء عالمى لإنقاذ معابد فيله اتكون فريق من المهندسين وليم سليم حنا للإستشارات الانشائية و مصطفى شوقى لاستشارات ميكانيكا التربة و اتقدموا بمشروعهم ، فى المسابقة العالمية المطروحة و كسبو جايزة الهيئة
* صمم الدكتور وليم سليم حنا خطة انقاذ معابد فيله سنه 1966 لما وجهتله هيئة اليونسكو نداء عالمي
* عمل رسومات هندسية خرسانية فى انشاء كنيسة العذراء فى الزمالك
* ساهم فى مشروع بُنا كوبرى قصر النيل اللى أتفتح سنه 1935
* فندق النيل هيلتون وفندق رمسيس هيلتون ومبانى صناعية كتير وشوية مطابع مشهورة ومحطات كهربا
* اول واحد فكر فى انشاء مترو أنفاق فى مصر وحسب تكلفته وقتها صغيرة جدأ ومحدش سمعله

تصنيف:مواليد 1896
تصنيف:وفيات 1980
تصنيف:مهندسين مصريين
تصنيف:معماريين مصريين
تصنيف:علما مصريين
تصنيف:اقباط
تصنيف:اشخاص من محافظه اسيوط
تصنيف:ناس من مدينة اسيوط
تصنيف:متعلمين فى جامعة القاهره